CELEX: 62011CB0029
Language: el
Date: 2011-04-08 00:00:00
Title: Συνεκδικασθείσες υποθέσεις C-29/11 και C-30/11: Διάταξη του Δικαστηρίου (πέμπτο τμήμα) της 8ης Απριλίου 2011 [αιτήσεις του Tribunalul Suceava (Ρουμανία) για την έκδοση προδικαστικής αποφάσεως] — Aurora Elena Sfichi κατά Direcția Generală a Finanțelor Publice Suceava Administrația Finanțelor Publice Suceava, Administrația Fondului pentru Mediu (C-29/11), Adrian Ilaș κατά Direcția Generală a Finanțelor Publice Suceava, Administrația Finanțelor Publice Suceava, Administrația Fondului pentru Mediu (C-30/11) (Άρθρο 104, παράγραφος 3, πρώτο εδάφιο, του Κανονισμού Διαδικασίας — Εσωτερικοί φόροι — Άρθρο 110 ΣΛΕΕ — Περιβαλλοντικός φόρος που επιβάλλεται στα αυτοκίνητα οχήματα κατά την πρώτη ταξινόμησή τους)

16.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 211/9
            
         Διάταξη του Δικαστηρίου (πέμπτο τμήμα) της 8ης Απριλίου 2011 [αιτήσεις του Tribunalul Suceava (Ρουμανία) για την έκδοση προδικαστικής αποφάσεως] — Aurora Elena Sfichi κατά Direcția Generală a Finanțelor Publice Suceava Administrația Finanțelor Publice Suceava, Administrația Fondului pentru Mediu (C-29/11), Adrian Ilaș κατά Direcția Generală a Finanțelor Publice Suceava, Administrația Finanțelor Publice Suceava, Administrația Fondului pentru Mediu (C-30/11)
   (Συνεκδικασθείσες υποθέσεις C-29/11 και C-30/11) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Εσωτερικοί φόροι - Άρθρο 110 ΣΛΕΕ - Περιβαλλοντικός φόρος που επιβάλλεται στα αυτοκίνητα οχήματα κατά την πρώτη ταξινόμησή τους)
   2011/C 211/16
   Γλώσσα διαδικασίας: η ρουμανική
   
      Αιτούν δικαστήριο
   
   Tribunalul Suceava
   
      Διάδικοι στην υπόθεση της κύριας δίκης
   
   Aurora Elena Sfichi (C-29/11), Adrian Ilaș C-30/11)
   
      κατά
   
   Direcția Generală a Finanțelor Publice Suceava Administrația Finanțelor Publice Suceava, Administrația Fondului pentru Mediu (C-29/11), Direcția Generală a Finanțelor Publice Suceava, Administrația Finanțelor Publice Suceava, Administrația Fondului pentru Mediu (C-30/11)
   
      Αντικείμενο
   
   Αίτηση εκδόσεως προδικαστικής αποφάσεως — Tribunalul Suceava — Ταξινόμηση μεταχειρισμένων αυτοκινήτων οχημάτων τα οποία είχαν ταξινομηθεί προηγουμένως σε άλλα κράτη μέλη — Εθνική ρύθμιση η οποία εξαρτά την πρώτη ταξινόμηση των εν λόγω αυτοκινήτων οχημάτων από την καταβολή περιβαλλοντικού φόρου, ενώ τα μεταχειρισμένα αυτοκίνητα οχήματα τα οποία βρίσκονται ήδη στην εγχώρια αγορά απαλλάσσονται από την καταβολή του φόρου αυτού κατά τη νέα ταξινόμηση — Συμβατό της εθνικής ρυθμίσεως με το άρθρο 110, πρώτο και δεύτερο εδάφιο, ΣΛΕΕ — Παρακώλυση της ελεύθερης κυκλοφορίας των εμπορευμάτων
   
      Διατακτικό
   
   Το άρθρο 110 ΣΛΕΕ έχει την έννοια ότι απαγορεύει τη θέσπιση από κράτος μέλος φόρου λόγω ρυπάνσεως επιβαλλόμενου επί των αυτοκινήτων οχημάτων κατά την πρώτη ταξινόμησή τους στο κράτος μέλος αυτό, αν το φορολογικό αυτό μέτρο έχει διαμορφωθεί κατά τρόπο ώστε να αποτελεί αντικίνητρο για τη θέση σε κυκλοφορία στο εν λόγω κράτος μέλος μεταχειρισμένων αυτοκινήτων που έχουν αγοραστεί σε άλλα κράτη μέλη, αλλά όχι και για τις πωλήσεις μεταχειρισμένων αυτοκινήτων ίδιας παλαιότητας και ίδιου βαθμού φθοράς εντός της εγχώριας αγοράς.
   
      (1)  EE C 113 της 9.4.2011.